Πρόταση οδηγίας του Ευρωπαϊκού Κοινοβουλίου και του Συμβουλίου που τροποποιεί την οδηγία 78/548/ΕΟΚ του Συμβουλίου περί προσεγγίσεως των νομοθεσιών των κρατών μελών των αναφερομένων στη θέρμανση θαλάμου επιβατών των οχημάτων με κινητήρα (98/C 326/04) (Κείμενο που παρουσιάζει ενδιαφέρον για τον ΕΟΧ) COM(1998) 526 τελικό - 98/0277(COD)

(Υποβλήθηκε από την Επιτροπή στις 28 Σεπτεμβρίου 1998)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Ενεργώντας σύμφωνα με τη διαδικασία του άρθρου 189 Β της συνθήκης,

Εκτιμώντας:

ότι η οδηγία 78/548/ΕΟΚ (1) συγκαταλέγεται στις επιμέρους οδηγίες της διαδιακασίας εγκρίσεως τύπου ΕΚ που θεσπίστηκε με την οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν την έγκριση των οχημάτων με κινητήρα και των ρυμουλκούμενών τους (2), όπως τροποποιήθηκε τελευταία από την οδηγία 98/14/ΕΚ (3) 7 ότι, κατά συνέπεια, οι διατυπούμενες στην οδηγία 70/156/ΕΟΚ διατάξεις σχετικά με τα συστήματα, τα κατασκευαστικά στοιχεία και τις ιδιαίτερες τεχνικές ενότητες οχημάτων, εφαρμόζονται και στην οδηγία 78/548/ΕΟΚ 7

ότι, ιδίως, βάσει του άρθρου 3 παράγραφος 4 και του άρθρου 4 παράγραφος 3 της οδηγίας 70/156/ΕΟΚ απαιτείται σε κάθε επιμέρους οδηγία να επισυνάπτεται πληροφοριακό έγγραφο με τα σχετικά σημεία του παραρτήματος Ι της οδηγίας, καθώς και πιστοποιητικό εγκρίσεως τύπου συνταγμένο με βάση το παράρτημα VI της οδηγίας αυτής, ώστε να καθίσταται δυνατή η μηχανογράφηση της έγκρισης τύπου 7

ότι, λόγω της τεχνικής προόδου, σε πολλούς τύπους οχημάτων τοποθετούνται πλέον θερμάστρες που συνήθως χρησιμοποιούν ως καύσιμο πετρέλαιο, βενζίνη ή υγραέριο και θερμαίνουν το θάλαμο επιβατών (π.χ. λεωφορείων), το χώρο φορτίου (π.χ. φορτηγών και ρυμουλκουμένων) ή το θάλαμο κατάκλισης (π.χ. φορτηγών και τροχόσπιτα), ώστε να παρέχεται θερμότητα κατά τρόπο αποδοτικό, χωρίς θόρυβο και εκπομπή αερίων συνδεόμενων με τη λειτουργία του κινητήρα πρόωσης όταν το όχημα είναι σταθμευμένο 7 ότι για λόγους ασφάλειας είναι ανάγκη να επεκταθεί το πεδίο εφαρμογής της οδηγίας 78/548/ΕΟΚ ώστε να περιλάβει απαιτήσεις για θερμάστρες και την τοποθέτησή τους 7 ότι οι απαιτήσεις αυτές θα πρέπει να είναι αντιπροσωπευτικές των υψηλότερων προτύπων που ανταποκρίνονται στη σύγχρονη τεχνολογία 7

ότι είναι ανάγκη να προβλεφθεί η έγκριση τύπου θερμαστρών ως κατασκευαστικών στοιχείων και να ορισθούν τα οχήματα στα οποία τοποθετούνται οι θερμάστρες αυτές 7

ότι η παρούσα οδηγία λαμβάνει υπόψη τις άλλες διατάξεις που υπάρχουν ή βρίσκονται σε στάδιο ετοιμασίας ως προς την ασφάλεια και τοποθέτηση θερμαστρών με τη χρήση αέριου και ρευστού καυσίμου και ιδίως την οδηγία 90/396/ΕΟΚ του Συμβουλίου (4) όπως τροποποιήθηκε από την οδηγία 93/68/ΕΟΚ (5), σχετικά με την ασφάλεια των συσκευών αερίου, το ευρωπαϊκό πρότυπο prEN 1949 (Νοέμβριος 1995) σχετικά με τον προσδιορισμό για την τοποθέτηση συστημάτων υγραερίου για σκοπούς κατοίκησης σε ενδιαιτήματα αναψυχής και λοιπά οχήματα, και το ευρωπαϊκό πρότυπο prEN 722-Ι (Νοέμβριος 1995) για συστήματα θέρμανσης με υγρά καύσιμα για ρυμουλκούμενα και αυτοκινούμενα τροχόσπιτα,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 78/548/ΕΟΚ τροποποιείται ως εξής:

1. Ο τίτλος αντικαθίσταται από το ακόλουθο κείμενο:

«Οδηγία 78/548/ΕΟΚ του Συμβουλίου, της 12ης Ιουνίου 1978, σχετικά με τα συστήματα θέρμανσης των μηχανοκινήτων οχημάτων και των ρυμουλκουμένων τους.»

2. Τα άρθρα 1, 2 και 3 τροποποιούνται ως εξής:

«Άρθρο 1

Για τους σκοπούς της παρούσας οδηγίας ως "όχημα" νοείται οποιοδήποτε όχημα στο οποίο εφαρμόζεται η οδηγία 70/156/ΕΟΚ.

Άρθρο 2

Κανένα κράτος μέλος δεν επιτρέπεται να αρνείται, για κάποιο τύπο οχήματος, ή είδος συστήματος θέρμανσης, τη χορήγηση έγκρισης τύπου ΕΚ ή εθνικής έγκρισης τύπου, για λόγους συνδεόμενους με το σύστημα θέρμανσης του θαλάμου επιβατών ή του χώρου φορτίου, εφόσον το σύστημα αυτό πληρεί τις απαιτήσεις των σχετικών παραρτημάτων.

Άρθρο 3

Κανένα κράτος μέλος δεν επιτρέπεται να αρνείται ή να απαγορεύει την πώληση, ταξινόμηση ή θέση σε κυκλοφορία ή χρήση οποιουδήποτε οχήματος ή συστήματος θέρμανσης, για λόγους συνδεόμενους με το σύστημα θέρμανσης του θαλάμου επιβατών ή του χώρου φορτίου, εφόσον το σύστημα αυτό πληρεί τις απαιτήσεις των σχετικών παραρτημάτων.»

3. Τα παραρτήματα αντικαθίστανται από το κείμενο του παραρτήματος της παρούσας οδηγίας.

Άρθρο 2

1. Από την 1η Οκτωβρίου 1999 κανένα κράτος μέλος δεν επιτρέπεται, για λόγους συνδεόμενους με τα συστήματα θέρμανσης:

- να αρνείται, για κάποιο τύπο οχήματος ή συστήματος θέρμανσης, τη χορήγηση έγκρισης τύπου ΕΚ ή εθνικής έγκρισης τύπου ή

- να απαγορεύει την ταξινόμηση, πώληση ή θέση σε κυκλοφορία οχημάτων, ή την πώληση ή έναρξη χρήσης συστημάτων θέρμανσης,

εφόσον τα συστήματα θέρμανσης πληρούν τις απαιτήσεις της οδηγίας 78/548/ΕΟΚ, όπως τροποποιείται από την παρούσα οδηγία.

2. Από την 1η Οκτωβρίου 2000 τα κράτη μέλη:

- δεν χορηγούν πλέον έγκριση τύπου ΕΚ και

- δύνανται να αρνηθούν τη χορήγηση εθνικής έγκρισης τύπου,

αφενός, για κάποιο τύπο οχήματος, για λόγους συνδεόμενους με τα συστήματα θέρμανσης, και αφετέρου, για κάποιο τύπο θερμάστρας, εφόσον δεν πληρούνται οι απαιτήσεις της οδηγίας 78/548/ΕΟΚ, όπως τροποποιείται από την παρούσα οδηγία.

3. Από την 1η Οκτωβρίου 2001, τα κράτη μέλη:

- θεωρούν ότι τα πιστοποιητικά συμμόρφωσης που συνοδεύουν τα νέα οχήματα σύμφωνα με τις διατάξεις της οδηγίας 70/156/ΕΟΚ δεν ισχύουν πλέον για τους σκοπούς του άρθρου 7 παράγραφος 1 της οδηγίας αυτής και

- δύνανται να αρνηθούν την ταξινόμηση, πώληση και θέση σε κυκλοφορία νέων οχημάτων,

προβάλλοντας λόγους συνδεόμενους με τα συστήματα θέρμανσης, εφόσον δεν πληρούνται οι απαιτήσεις της οδηγίας 78/548/ΕΟΚ, όπως τροποποιείται από την παρούσα οδηγία.

Η παρούσα παράγραφος δεν ισχύει για τύπους οχημάτων εξοπλισμένους με συστήματα θέρμανσης που αξιοποιούν την αποβαλλόμενη θερμότητα με μέσο μεταφοράς το νερό.

4. Από την 1η Οκτωβρίου 2001, για τους σκοπούς του άρθρου 7 παράγραφος 2 της οδηγίας 70/156/ΕΟΚ εφαρμόζονται οι απαιτήσεις της οδηγίας 78/548/ΕΟΚ, όπως τροποποιείται από την παρούσα οδηγία, σχετικά με τις θερμάστρες ως κατασκευαστικά στοιχεία.

Άρθρο 3

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο στις 30 Σεπτεμβρίου 1999, πληροφορούν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.

Άρθρο 4

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 5

Η παρούσα οδηγία απευθύνεται στα κράτη μέλη.

(1) ΕΕ L 168 της 26.6.1978, σ. 40.

(2) ΕΕ L 42 της 23.2.1970, σ. 1.

(3) ΕΕ L 91 της 25.3.1998, σ. 1.

(4) ΕΕ L 196 της 26.7.1990, σ. 15.

(5) ΕΕ L 220 της 30.8.1993, σ. 1.

ΠΑΡΑΡΤΗΜΑ

«ΠΑΡΑΡΤΗΜΑ I

ΔΙΟΙΚΗΤΙΚΕΣ ΔΙΑΤΑΞΕΙΣ ΓΙΑ ΤΗΝ ΕΓΚΡΙΣΗ ΤΥΠΟΥ ΕΚ

1. Αίτηση ΕΚ εγκρίσεως ενός τύπου οχήματος

1.1. Η αίτηση εγκρίσεως τύπου ΕΚ, κατ' εφαρμογή του άρθρου 3 παράγραφος 4 της οδηγίας 70/156/ΕΟΚ, ενός τύπου οχήματος όσον αφορά το σύστημα θέρμανσης υποβάλλεται από τον κατασκευαστή.

1.2. Στο προσάρτημα 1 δίνεται υπόδειγμα του πληροφοριακού εγγράφου.

1.3. Στην τεχνική υπηρεσία που είναι υπεύθυνη για την εκτέλεση των δοκιμών έγκρισης τύπου προσκομίζονται τα εξής:

1.3.1. όχημα αντιπροσωπευτικό του προς έγκριση τύπου.

2. Χορήγηση έγκρισης τύπου ΕΚ σε ένα τύπο οχήματος

2.1. Εάν πληρούνται οι σχετικές απαιτήσεις, χορηγείται έγκριση τύπου ΕΚ κατ' εφαρμογή του άρθρου 4 παράγραφος 3 της οδηγίας 70/156/ΕΟΚ.

2.2. Στο προσάρτημα 2 δίνεται υπόδειγμα του πιστοποιητικού έγκρισης τύπου ΕΚ.

2.3. Σε κάθε εγκεκριμένο τύπο οχήματος αποδίδεται αριθμός έγκρισης σύμφωνα με το παράρτημα VII της οδηγίας 70/156/ΕΟΚ. Δεν αποδίδεται από το ίδιο κράτος μέλος ο ίδιος αριθμός σε κάποιον άλλο τύπο οχήματος.

3. Αίτηση έγκρισης τύπου ΕΚ σε ένα τύπο θερμάστρας ως κατασκευαστικού στοιχείου

3.1. Η αίτηση εγκρίσης ΕΚ ενός τύπου θερμάστρας ως κατασκευαστικού στοιχείου, κατ' εφαρμογή του άρθρου 3 παράγραφος 4 της οδηγίας 70/156/ΕΟΚ, υποβάλλεται από τον κατασκευαστή της.

3.2. Στο προσάρτημα 3 δίνεται υπόδειγμα του πληροφοριακού εγγράφου.

3.3. Στην τεχνική υπηρεσία που είναι υπεύθυνη για τη διεξαγωγή των δοκιμών έγκρισης τύπου προσκομίζονται τα ακόλουθα:

3.3.1. θερμάστρα αντιπροσωπευτική του προς έγκριση τύπου και

4. Χορήγηση εγκρίσεως ΕΚ σε έναν τύπο θερμάστρας

4.1. Εάν πληρούνται οι σχετικές απαιτήσεις, χορηγείται έγκριση τύπου ΕΚ κατ' εφαρμογή του άρθρου 4 παράγραφος 3 της οδηγίας 70/156/ΕΟΚ.

4.2. Στο προσάρτημα 4 δίνεται υπόδειγμα του πιστοποιητικού έγκρισης τύπου ΕΚ.

4.3. Σε κάθε εγκεκριμένο τύπο θερμάστρας αποδίδεται αριθμός έγκρισης σύμφωνα με το παράρτημα VII της οδηγίας 70/156/ΕΟΚ. Δεν αποδίδεται από το ίδιο κράτος μέλος ο ίδιος αριθμός σε κάποιον άλλο τύπο θερμάστρας.

4.4. Κάθε θερμάστρα που ανταποκρίνεται στον τύπο που έχει εγκριθεί βάσει της παρούσας οδηγίας φέρει σήμα έγκρισης τύπου ΕΚ ως κατασκευαστικού στοιχείου όπως προδιαγράφεται στο προσάρτημα 5.

5. Μεταβολές του τύπου και τροποποιήσεις εγκρίσεων

5.1. Σε περίπτωση που μεταβληθεί ο τύπος, ο οποίος έχει εγκριθεί κατ' εφαρμογή της παρούσας οδηγίας, ισχύουν οι διατάξεις του άρθρου 5 της οδηγίας 70/156/ΕΟΚ.

6. Συμμόρφωση της παραγωγής

6.1. Λαμβάνονται μέτρα κατοχύρωσης της συμμόρφωσης της παραγωγής σύμφωνα με τις διατάξεις του άρθρου 10 της οδηγίας 70/156/ΕΟΚ.

Προσάρτημα 1

>ΑΡΧΗ ΓΡΑΦΗΚΟΥ>

Πληροφοριακό έγγραφο αριθ. . . .

κατ' εφαρμογή του παραρτήματος 1 της οδηγίας 70/156/ΕΟΚ του Συμβουλίου (Ή) σχετικά με την έγκριση ΕΚ ενός τύπου οχήματος όσον αφορά τα συστήματα θέρμανσης (²)

(Οδηγία 78/548/ΕΟΚ, όπως τροποποιήθηκε τελευταία από την οδηγία . . ./. . ./ΕΚ)

Οι ακόλουθες πληροφορίες παρέχονται, κατά περίπτωση, εις τριπλούν και περιλαμβάνουν πίνακα περιεχομένων. Τυχόν σχέδια υποβάλλονται σε κατάλληλη κλίμακα σε μέγεθος Α4 ή διπλωμένα στο μέγεθος αυτό και είναι επαρκώς λεπτομερή. Τυχόν φωτογραφίες πρέπει να δείχνουν επαρκείς λεπτομέρειες.

Εφόσον τα συστήματα, τα κατασκευαστικά στοιχεία ή οι ιδιαίτερες τεχνικές ενότητες ρυθμίζονται ηλεκτρονικώς, πρέπει να δίδονται οι πληροφορίες που αφορούν τις επιδόσεις τους.

0. ΓΕΝΙΚΑ

0.1. Μάρκα (εμπορική επωνυμία του κατασκευαστή):

0.2. Τύπος:

0.2.1. Τυχόν εμπορική(ές) ονομασία(-ές):

0.3. Μέσα αναγνώρισης του τύπου, εφόσον υπάρχει σχετική επισήμανση στο όχημα (β):

0.3.1. Θέση της εν λόγω σήμανσης:

0.4. Κατηγορία οχήματος (γ):

0.5. Όνομα και διεύθυνση του κατασκευαστή:

0.8. Διεύθυνση(-εις) του(των) εργαστασίου(-ων) συναρμολόγησης:

1. Γενικά κατασκευαστικά χαρακτηριστικά του οχήματος

1.1. Φωτογραφίες ή/και σχέδια αντιπροσωπευτικού οχήματος:

3. Συγκρότημα παραγωγής ισχύος(κα)

3.1.1. Κωδικός αριθμός κινητήρα που έδωσε ο κατασκευαστής (όπως αναγράφεται στον κινητήρα ή δίνεται με άλλα μέσα αναγνώρισης):

3.2.1.1. Αρχή λειτουργίας: επιβαλλόμενη ανάφλεξη/ανάφλεξη με συμπίεση, τετράχρονος/δίχρονος κινητήρας (³)

3.2.1.2. Αριθμός και διάταξη κυλίνδρων:

3.2.1.8. Μέγιστη καθαρή ισχύς: ........................................... kW στις ........................................... min-1 (δηλωθείσα από τον κατασκευαστή τιμή)

3.2.7. Σύστημα ψύξης (με υγρό/αέρα) (³)

3.2.7.1. Ονομαστική ρύθμιση του μηχανισμού ελέγχου της θερμοκρασίας του κινητήρα:

3.2.8.1. Υπερπληρωτής: ναι/όχι (³)

3.2.8.1.2. Τύπος(-οι):

3.2.8.1.3. Περιγραφή του συστήματος (π.χ. μέγιστη πίεση πλήρωσης: ............................................... kPa, θυρίδα διαφυγής, εάν υπάρχει):

9. Αμάξωμα

9.10.5. Συστήματα θέρμανσης του διαμερίσματος επιβατών

9.10.5.1. Σύντομη περιγραφή του τύπου του οχήματος ως προς το σύστημα θέρμανσης, εφόσον αυτό χρησιμοποιεί τη θερμότητα του ρευστού ψύξης του κινητήρα:

9.10.5.2. Λεπτομερής περιγραφή του τύπου του οχήματος ως προς τη θέρμανση, εφόσον ως πηγή θερμότητας χρησιμοποιείται ο αέρας ψύξης ή τα καυσαέρια του κινητήρα, όπου περιλαμβάνονται:

9.10.5.2.1. Σχέδιο διάταξης του συστήματος θέρμανσης όπου εμφαίνεται η θέση του στο όχημα:

9.10.5.2.2. Σχέδιο διάταξης του εναλλάκτη θερμότητας για συστήματα θέρμανσης που χρησιμοποιούν τα καυσαέρια ή των μερών, όπου πραγματοποιείται η συναλλαγή θερμότητας (για συστήματα θέρμανσης που χρησιμοποιούν τον αέρα ψύξης του κινητήρα):

9.10.5.2.3. Σχέδιο τομών του εναλλάκτη θερμότητας ή αντιστοίχως των μερών όπου πραγματοποιείται η συναλλαγή θερμότητας, στα οποία εμφαίνονται το πάχος του τοιχώματος, τα χρησιμοποιούμενα υλικά και τα χαρακτηριστικά της επιφάνειας:

9.10.5.2.4. Προδιαγραφές για περαιτέρω σημαντικά κατασκευαστικά στοιχεία του συστήματος θέρμανσης, όπως π.χ. ο ανεμιστήρας θερμού αέρα, όσον αφορά τον τρόπο κατασκευής τους και τεχνικά δεδομένα:

(Ή) Οι αριθμοί σημείων και υποσημειώσεων που χρησιμοποιούνται στο παρόν πληροφοριακό έγγραφο αντιστοιχούν σε εκείνους του παραρτήματος Ι της οδηγίας 70/156/ΕΟΚ. Παραλείπονται τα σημεία που δεν παρουσιάζουν ενδιαφέρον για τους σκοπούς της παρούσας οδηγίας.

(²) Στην περίπτωση συστημάτων θέρμανσης με χρήση θερμότητας από το ψυκτικό υγρό του κινητήρα ισχύουν μόνο τα σημεία 0 έως 0.8, 3.2.7 και 9.10.5.1.

(³) Διαγράφεται ό,τι δεν ισχύει.

>ΤΕΛΟΣ ΓΡΑΦΗΚΟΥ>

Προσάρτημα 2

>ΑΡΧΗ ΓΡΑΦΗΚΟΥ>

ΥΠΟΔΕΙΓΜΑ

[Μέγιστες διαστάσεις: Α4 (210 Χ 297 mm)]

ΠΙΣΤΟΠΟΙΗΤΙΚΟ ΕΓΚΡΙΣΗΣ ΤΥΠΟΥ ΕΚ

ΣΦΡΑΓΙΔΑ ΤΗΣ ΔΙΟΙΚΗΤΙΚΗΣ ΑΡΧΗΣ

Ανακοίνωση που αφορά:

- έγκριση τύπου (Ή)

- επέκταση έγκρισης τύπου (Ή)

- απόρριψη έγκρισης τύπου (Ή)

- ανάκληση έγκρισης τύπου (Ή)

ενός τύπου οχήματος/κατασκευαστικού στοιχείου/ιδιαίτερης τεχνικής ενότητας (Ή) σχετικά με την οδηγία 78/548/ΕΟΚ, όπως τροποποιήθηκε τελευταία από την οδηγία . . ./. . ./ΕΚ.

Αριθμός έγκρισης τύπου: . . . . . .

Λόγος επέκτασης: . . . . . .

ΜΕΡΟΣ Ι

0.1. Μάρκα (εμπορική επωνυμία του κατασκευαστή):

0.2. Τύπος:

0.2.1. Τυχόν εμπορική(-ές) ονομασία(-ες):

0.3. Μέσα αναγνώρισης του τύπου εφόσον υπάρχει η σχετική επισήμανση στο όχημα/κατασκευαστικό στοιχείο/ιδιαίτερη τεχνική ενότητα (Ή) (²):

0.4. Κατηγορία οχήματος (Ή) (³):

0.5. Όνομα και διεύθυνση του κατασκευαστή:

0.7. Στην περίπτωση κατασκευαστικών στοιχείων και ιδιαίτερων τεχνικών ενοτήτων, θέση και τρόπος εναπόθεσης του σήματος ΕΚ έγκρισης:

0.8. Διεύθυνση(-εις) του(των) εργοστασίου(-ων) συναρμολόγησης:

ΜΕΡΟΣ ΙΙ

1. Πρόσθετες πληροφορίες (κατά περίπτωση): βλέπε προσθήκη

2. Τεχνική υπηρεσία υπεύθυνη για την εκτέλεση των δοκιμών:

3. Ημερομηνία του πρακτικού δοκιμής:

4. Αριθμός του πρακτικού δοκιμής:

5. Τυχόν παρατηρήσεις: (βλέπε προσθήκη)

6. Τόπος:

7. Ημερομηνία:

8. Υπογραφή:

9. Επισυνάπτεται το κατατεθειμένο στην εγκρίνουσα αρχή ευρετήριο του πληροφοριακού τεύχους, που διατίθεται αν ζητηθεί

Προσθήκη

στο πιστοποιητικό έγκρισης τύπου ΕΚ αριθ. . . . όσον αφορά την έγκριση τύπου οχήματος σχετικά με την οδηγία 78/548/ΕΟΚ, όπως τροποποιήθηκε τελευταία από την οδηγία . . ./. . ./ΕΚ

1. Πρόσθετες πληροφορίες

1.1. Σύστημα θέρμανσης που χρησιμοποιεί τη θερμότητα του υγρού ψύξης του κινητήρα/των καυσαερίων/του αέρα ψύξης του κινητήρα (Ή)

1.2. Τυχόν θερμάστρες:

5. Παρατηρήσεις:

(Ή) Διαγράφεται ό,τι δεν ισχύει.

(²) Αν τα μέσα αναγνώρισης του τύπου περιέχουν χαρακτήρες άσχετους προς την περιγραφή του τύπου του οχήματος, του κατασκευαστικού στοιχείου ή της ιδιαίτερης τεχνικής ενότητας που καλύπτονται από το παρόν πιστοποιητικό έγκρισης τύπου, οι χαρακτήρες αυτοί αναπαρίστανται στο δικαιολογητικό με το σύμβολο "?" (π.χ. ABC??123??).

(³) Όπως ορίζεται στο παράρτημα ΙΙ Α της οδηγίας 70/156/ΕΟΚ.

(Ή) Διαγράφεται ό,τι δεν ισχύει.

>ΤΕΛΟΣ ΓΡΑΦΗΚΟΥ>

Προσάρτημα 3

>ΑΡΧΗ ΓΡΑΦΗΚΟΥ>

Πληροφοριακό έγγραφο αριθ. . . .

σχετικά με την έγκριση τύπου ΕΚ θερμάστρας ως κατασκευαστικού στοιχείου (Οδηγία 78/548/ΕΟΚ, όπως τροποποιήθηκε τελευταία από την οδηγία . . ./. . ./ΕΚ

Οι ακόλουθες πληροφορίες παρέχονται, κατά περίπτωση, εις τριπλούν και περιλαμβάνουν πίνακα περιεχομένων. Τυχόν σχέδια υποβάλλονται υπό κατάλληλη κλίμακα σε μέγεθος Α4 ή διπλωμένα στο μέγεθος αυτό και είναι επαρκώς λεπτομερή. Τυχόν φωτογραφίες πρέπει να δείχνουν επαρκείς λεπτομέρειες.

Εφόσον τα συστήματα, τα κατασκευαστικά στοιχεία ή οι ιδιαίτερες τεχνικές ενότητες ρυθμίζονται ηλεκτρονικώς, πρέπει να δίδονται πληροφορίες που αφορούν τις επιδόσεις τους.

0. Γενικά

0.1. Μάρκα (εμπορική επωνυμία του κατασκευαστή):

0.2. Τύπος και γενική(-ές) εμπορική(-ές) περιγραφή(-ές):

0.5. Όνομα και διεύθυνση του κατασκευαστή:

0.7. Στην περίπτωση κατασκευαστικών στοιχείων και ιδιαίτερων τεχνικών ενοτήτων, θέση και τρόπος εναπόθεσης του σήματος έγκρισης τύπου ΕΚ:

0.8. Διεύθυνση(-εις) του (των) εργαστασίου(-ων) συναρμολόγησης:

1. Θερμάστρα

1.1. Πίεση δοκιμής:

1.2. κ.λπ.

>ΤΕΛΟΣ ΓΡΑΦΗΚΟΥ>

Προσάρτημα 4

>ΑΡΧΗ ΓΡΑΦΗΚΟΥ>

ΥΠΟΔΕΙΓΜΑ

[Μέγιστες διαστάσεις: Α 4 (210 Χ 297 mm)]

ΠΙΣΤΟΠΟΙΗΤΙΚΟ ΕΓΚΡΙΣΗΣ ΤΥΠΟΥ ΕΚ

ΣΦΡΑΓΙΔΑ ΤΗΣ ΔΙΟΙΚΗΤΙΚΗΣ ΑΡΧΗΣ

Ανακοίνωση που αφορά

- έγκριση τύπου (Ή)

- επέκταση έγκρισης τύπου (Ή)

- απόρριψη έγκρισης τύπου (Ή)

- ανάκληση έγκρισης τύπου (Ή)

ενός τύπου οχήματος/κατασκευαστικού στοιχείου/ιδιαίτερης τεχνικής ενότητας (Ή) σχετικά με την οδηγία 78/548/ΕΟΚ, όπως τροποποιήθηκε τελευταία από την οδηγία . . ./. . ./ΕΚ.

Αριθμός έγκρισης τύπου: . . . . .

Λόγος επέκτασης: . . . . . .

ΜΕΡΟΣ Ι

0.1. Μάρκα (εμπορική επωνυμία του κατασκευαστή):

0.2. Τύπος και γενική(-ές) εμπορική(-ές) περιγραφή(-ές):

0.3. Μέσα αναγνώρισης του τύπου εφόσον υπάρχει η σχετική σήμανση στο όχημα/κατασκευαστικό στοιχείο/ιδιαίτερη (Ή) (²):

0.4. Κατηγορία οχήματος (Ή) (³):

0.5. Όνομα και διεύθυνση του κατασκευαστή:

0.7. Στην περίπτωση κατασκευαστικών στοιχείων και ιδιαίτερων τεχνικών ενοτήτων, θέση και τρόπος εναπόθεσης του σήματος έγκρισης τύπου ΕΚ:

0.8. Διεύθυνση(-εις) του (των) εργοστασίου(-ων) συναρμολόγησης:

ΜΕΡΟΣ ΙΙ

1. Πρόσθετες πληροφορίες (κατά περίπτωση): βλέπε προσθήκη

2. Τεχνική υπηρεσία υπεύθυνη για την εκτέλεση των δοκιμών:

3. Ημερομηνία του πρακτικού δοκιμής:

4. Αριθμός του πρακτικού δοκιμής:

5. Τυχόν παρατηρήσεις (βλέπε προσθήκη)

6. Τόπος:

7. Ημερομηνία:

8. Υπογραφή:

9. Επισυνάπτεται το κατατεθειμένο στην εγκρίνουσα αρχή ευρετήριο του πληροφοριακού τεύχους, που διατίθεται αν ζητηθεί.

Προσθήκη

στο πιστοποιητικό έγκρισης τύπου ΕΚ αριθ. . . . για την έγκριση ως κατασκευαστικού στοιχείου ενός τύπου θερμάστρας σχετικά με την οδηγία 78/548/ΕΟΚ, όπως τροποποιήθηκε τελευταία από την οδηγία . . ./. . ./ΕΚ

1. Πρόσθετες πληροφορίες

1.1. Περιγραφή του τύπου της θερμάστρας:

κ.λπ.

5. Παρατηρήσεις:

(Ή) Διαγράφεται ότι δεν ισχύει.

(²) Αν τα μέσα αναγνώρισης του τύπου περιέχουν χαρακτήρες άσχετους προς την περιγραφή του τύπου του οχήματος, του κατασκευαστικού στοιχείου ή της ιδιαίτερης τεχνικής ενότητας που καλύπτονται από το παρόν πιστοποιητικό έγκρισης τύπου, οι χαρακτήρες αυτοί αναπαρίστανται στο δικαιολογητικό με το σύμβολο "?"(π.χ. ABC??123??).

(³) Όπως ορίζεται στο παράρτημα ΙΙ Α της οδηγίας 70/156/ΕΟΚ.

>ΤΕΛΟΣ ΓΡΑΦΗΚΟΥ>

Προσάρτημα 5

ΣΗΜΑ ΕΓΚΡΙΣΗΣ ΤΥΠΟΥ ΕΚ ΩΣ ΚΑΤΑΣΚΕΥΑΣΤΙΚΟΥ ΣΤΟΙΧΕΙΟΥ

1. Γενικά

1.1. Τα σήμα έγκρισης τύπου ΕΚ ως κατασκευαστικού στοιχείου αποτελείται από:

1.1.1. ορθογώνιο περιβάλλον το γράμμα "ε", ακολουθούμενο από αριθμό ή σειρά γραμμάτων διακριτικών του κράτους μέλους που χορήγησε την έγκριση τύπου ΕΚ ως κατασκευαστικού στοιχείου:

1 για τη Γερμανία

2 για τη Γαλλία

3 για την Ιταλία

4 για τις Κάτω Χώρες

5 για τη Σουηδία

6 για το Βέλγιο

9 για την Ισπανία

11 για το Ηνωμένο Βασίλειο

12 για την Αυστρία

13 για το Λουξεμβούργο

17 για τη Φινλανδία

18 για τη Δανία

21 για την Πορτογαλία

23 για την Ελλάδα

ΙΡΛ για την Ιρλανδία

1.1.2. Πλησίον του ανωτέρω ορθογωνίου αποτυπώνεται επίσης ο "βασικός αριθμός έγκρισης" του τομέα 4 του αριθμού έγκρισης τύπου του παραρτήματος VII της οδηγίας 70/156/ΕΟΚ, του οποίου προηγούνται δύο ψηφία που δείχνουν τον αύξοντα αριθμό χαρακτηρισμού της πλέον πρόσφατης μείζονος τεχνικής τροποποίησης της οδηγίας 78/548/ΕΟΚ κατά την ημέρα χορήγησης της έγκρισης τύπου ΕΚ ως κατασκευαστικού στοιχείου. Ο αύξων αριθμός της παρούσας οδηγίας είναι 00.

1.2. Το σήμα έγκρισης τύπου ΕΚ ως κατασκευαστικού στοιχείου πρέπει να είναι ευανάγνωστο και ανεξίτηλο.

2. Παράδειγμα σήματος έγκρισης τύπου ΕΚ ως κατασκευαστικού στοιχείου

2.1.

>ΑΝΑΦΟΡΑ ΣΕ ΦΗΛΜ>

Το ανωτέρω σήμα έγκρισης τύπου ως κατασκευαστικού στοιχείου δείχνει ότι ή επίμαχη θερμάστρα εγκρίθηκε στην Γερμανία (e1) με βασικό αριθμό έγκρισης 2439. Τα δύο πρώτα ψηφία (00) δείχνουν ότι το συγκεκριμένο κατασκευαστικό στοιχείο σύμφωνα με την παρούσα οδηγία.

ΠΑΡΑΡΤΗΜΑ ΙΙ

ΠΕΔΙΟ ΕΦΑΡΜΟΓΗΣ, ΟΡΙΣΜΟΙ ΚΑΙ ΑΠΑΙΤΗΣΕΙΣ ΕΠΙΔΟΣΕΩΝ

1. Πεδίο εφαρμογής

1.1. Η παρούσα οδηγία εφαρμόζεται σε όλα τα οχήματα των κατηγοριών Μ, Ν και Ο, στα οποία τοποθετείται σύστημα θέρμανσης.

2. Ορισμοί

Για τους σκοπούς της παρούσας οδηγίας ως

2.1. "Σύστημα θέρμανσης" νοείται κάθε τύπος διάταξης που χρησιμοποιείται για να αυξηθεί η θερμοκρασία στο εσωτερικό του οχήματος, περιλαμβανομένου τυχόν χώρου για το φορτίο.

2.2. "Θερμάστρα" νοείται διάταξη που χρησιμοποιεί απευθείας υγρό ή αέριο καύσιμο και δεν εκμεταλλεύεται τα θερμικά απόβλητα του κινητήρα πρόωσης του οχήματος.

2.3. "Τύπος οχήματος ως προς το σύστημα θέρμανσης" νοείται το σύνολο των οχημάτων που δεν διαφέρουν μεταξύ τους σε ουσιαστικά θέματα όπως:

- η (οι) αρχή(-ές) λειτουργίας του συστήματος θέρμανσης,

- ο τύπος της τυχόν θερμάστρας.

2.4. "Τύπος θερμάστρας" νοείται το σύνολο των διατάξεων που δεν διαφέρουν μεταξύ τους σε ουσιαστικά θέματα όπως:

- ο τύπος καυσίμου (π.χ. υγρό ή αέριο),

- το μέσο μεταφοράς της θερμότητας (π.χ. αέρας ή νερό),

- το χώρο τοποθέτησης στο όχημα (π.χ. διαμέρισμα επιβατών ή χώρο φορτίου).

2.5. "Σύστημα θέρμανσης που αξιοποιεί την αποβαλλόμενη θερμότητα" νοείται κάθε τύπος διάταξης που αξιοποιεί την αποβαλλόμενη από τον κινητήρα πρόωσης του οχήματος θερμότητα προκειμένου να αυξηθεί η θερμοκρασία στο εσωτερικό του οχήματος με μέσο μεταφοράς το νερό, το λάδι ή τον αέρα.

2.6. "Εσωτερικό" νοείται ο εντός του οχήματος χώρος που χρησιμοποιείται για την τακτοποίηση των επιβαινόντων στο όχημα ή/και του φορτίου.

2.7. "Σύστημα θέρμανσης για το διαμέρισμα επιβατών" νοείται κάθε τύπος ή διάταξη που έχει σχεδιαστεί για να αυξάνεται η θερμοκρασία στο διαμέρισμα επιβατών.

2.8. "Σύστημα θέρμανσης για το χώρο φορτίου" νοείται κάθε τύπος διάταξης που έχει σχεδιαστεί για να αυξάνεται η θερμοκρασία στο χώρο φορτίου.

2.9. "Διαμέρισμα επιβατών" νοείται το μέρος στο εσωτερικό του οχήματος, το οποίο χρησιμοποιείται για την τακτοποίηση του οδηγού και τυχόν επιβατών.

2.10. "Αέριο καύσιμο" νοούνται καύσιμα που υπό κανονικές συνθήκες θερμοκρασίας και πίεσης είναι σε αέρια κατάσταση, όπως το υγραέριο (LPG) και το συμπιεσμένο φυσικό αέριο (CNG).

2.11. "Υπερθέρμανση" νοείται η περίπτωση κατά την οποία υπάρχει πλήρης έμφραξη του στομίου εισαγωγής αέρα στη θερμάστρα.

3. Απαιτήσεις επιδόσεων

3.1. Το διαμέρισμα επιβατών όλων των οχημάτων των κατηγοριών Μ και Ν εξοπλίζεται με σύστημα θέρμανσης.

3.2. Για τα συστήματα θέρμανσης οι γενικές απαιτήσεις είναι:

- ο εισερχόμενος στο διαμέρισμα επιβατών αέρας που έχει υποστεί θέρμανση δεν πρέπει να παρουσιάζει πλέον ρύπανση μεγαλύτερη από εκείνη του αέρα στο σημείο εισαγωγής του στο όχημα,

- ο οδηγός του οχήματος, κατά την οδική του χρήση, δεν θα είναι σε θέση να έρθει σε επαφή με τμήματα του οχήματος ή θερμό αέρα που μπορούν να προκαλέσουν εγκαύματα και

- οι εκπομπές καυσαερίων από τις θερμάστρες πρέπει να ευρίσκονται εντός αποδεκτών ορίων.

Οι διαδικασίες επαλήθευσης για καθεμία από τις ανωτέρω απαιτήσεις παρατίθενται στα παραρτήματα IV, V και VI.

3.2.1. Στον κατωτέρω πίνακα εμφαίνεται η αντιστοιχία μεταξύ των παραρτημάτων και κάθε τύπου συστήματος θέρμανσης, ανάλογα με την κατηγορία του οχήματος:

>ΘΕΣΗ ΠΗΝΑΚΑ>

3.3. Τις λοιπές απαιτήσεις για τις θερμάστρες και την τοποθέτησή τους στο όχημα ορίζει το παράρτημα VII.

Σημείωση 1: Τα πληρούντα τις απαιτήσεις του παραρτήματος ΙΙΙ οχήματα εξαιρούνται από αυτές τις απαιτήσεις υποβολής σε δοκιμή.

Σημείωση 2: Οι θερμάστρες που έχουν σχεδιαστεί να λειτουργούν όταν το όχημα είναι εν κινήσει και συμφωνούν προς την οδηγία 90/396/ΕΟΚ και έχουν τοποθετηθεί σύμφωνα με το πρότυπο ΕΝ 1949, θεωρείται ότι ανταποκρίνονται στα παραρτήματα IV, V και VI.

Σημείωση 3: Τα πληρούντα το πρότυπο ΕΝ 722-1 (ημερομηνία) συστήματα θέρμανσης θεωρείται ότι ανταποκρίνονται στα παραρτήματα IV, V και VI.

Σημείωση 4: Οι θερμάστρες που τοποθετούνται έξω από το διαμέρισμα επιβατών και χρησιμοποιούν νερό ως μέσο μεταφοράς θερμότητας θεωρείται ότι ανταποκρίνονται στα παραρτήματα IV και V.

ΠΑΡΑΡΤΗΜΑ III

ΑΠΑΙΤΗΣΕΙΣ ΓΙΑ ΣΥΣΤΗΜΑΤΑ ΘΕΡΜΑΝΣΗΣ ΑΠΟΘΕΡΜΙΚΑ ΑΠΟΒΛΗΤΑ ΑΕΡΑ

1. Θεωρείται ότι οι παρατιθέμενες στο σημείο 3.2 του παραρτήματος ΙΙ απαιτήσεις καλύπτονται ως προς συστήματα θέρμανσης με εναλλάκτη θερμότητας, το πρωτεύον κύκλωμα του οποίου διαρρέεται από αέρια εξάτμισης ή αέρα που έχει υποστεί ρύπανση, υπό τον όρο ότι πληρούνται οι ακόλουθες συνθήκες:

2. τα τοιχώματα του πρωτεύοντος κυκλώματος του εναλλάκτη θερμότητας να είναι στεγανά έναντι διαρροών σε πιέσεις έως και 2 bar 73. τα τοιχώματα του πρωτεύοντος κυκλώματος του εναλλάκτη θερμότητας να μην περιλαμβάνουν τυχόν αποσπώμενο κατασκευαστικό στοιχείο 7

4. το τοίχωμα του εναλλάκτη θερμότητας, όπου λαμβάνει χώρα η εναλλαγή θερμότητας, να έχουν πάχος τουλάχιστον 2 mm, αν είναι κατασκευασμένο από μη κεκραμένο χάλυβα 7

4.1. στις περιπτώσεις όπου χρησιμοποιούνται άλλα υλικά (συμπεριλαμβανομένων σύνθετων υλικών ή υλικών με επίστρωση), το πάχος του τοιχώματος να είναι τόσο ώστε να εξασφαλίζεται εξ ίσου μακρά διάρκεια ζωής του εναλλάκτη, όπως στην περίπτωση του σημείου 4 7

4.2. εάν το τοίχωμα του εναλλάκτη, όπου πραγματοποιείται η εναλλαγή θερμότητας, είναι επισμαλτωμένο, το τοίχωμα στο οποίο έχει εναποτεθεί η επισμάλτωση αυτή να είναι πάχους τουλάχιστον 1 mm, η δε επισμάλτωση ανθεκτική στο χρόνο, στεγανή έναντι διαρροών και όχι πορώδης 7

5. ο σωλήνας από τον οποίο διέρχονται τα καυσαέρια να περιλαμβάνει ζώνη υποβαλλόμενη σε δοκιμές διάβρωσης, μήκους τουλάχιστον 30 mm, αμέσως μετά τον εναλλάκτη θερμότητας, γυμνή και ευκόλως προσπελάσιμη 7

5.1. το τοίχωμα της ζώνης αυτής υποβολής σε δοκιμή διάβρωσης να μην έχει μεγαλύτερο πάχος από εκείνο των σωληνώσεων διόδου των καυσαερίων μέσα στον εναλλάκτη θερμότητας, οι δε ιδιότητες των υλικών και της επιφάνειας του υπόψη τμήματος να είναι συγκρίσιμες με τις αντίστοιχες των ανωτέρω σωληνώσεων 7

5.2. εάν ο εναλλάκτης θερμότητας σχηματίζει μία ενότητα μαζί με το σιγαστήρα της εξάτμισης του οχήματος, τα εξωτερικά τοιχώματα του τελευταίου να θεωρούνται ως η αντιστοιχούσα στο σημείο 5.1 ζώνη, όπου μπορεί να συμβεί τυχόν διάβρωση.

6. Στην περίπτωση συστημάτων θέρμανσης από θερμικά απόβλητα χρησιμοποιώντας τον αέρα ψύξης του κινητήρα για θερμαντικούς σκοπούς, θεωρείται ότι καλύπτονται οι απαιτήσεις του σημείου 3.2 του παραρτήματος ΙΙ χωρίς να χρησιμοποιείται εναλλάκτης θερμότητας, υπό τον όρο ότι πληρούνται οι ακόλουθες συνθήκες:

- ο χρησιμοποιούμενος για θερμαντικούς σκοπούς αέρας ψύξης να έρχεται σε επαφή μόνο με επιφάνειες του κινητήρα που δεν περιλαμβάνουν τυχόν αποσπώμενο μέρος και

- οι συνδέσεις μεταξύ των τοιχωμάτων αυτού του κυκλώματος αέρα ψύξης και των χρησιμοποιούμενων για τη μετάδοση θερμότητας επιφανειών να είναι αεροστεγείς και να μην προσβάλλονται από έλαια.

Οι ανωτέρω συνθήκες θεωρείται ότι πληρούνται αν, π.χ. 7

6.1. με μία θήκη γύρω από κάθε σπινθηριστή αφαιρούνται τυχόν διαρροές αερίου από το κύκλωμα του αέρα θέρμανσης 7

6.2. ο σύνδεσμος μεταξύ της κυλινδροκεφαλής και της πολλαπλής εξαγωγής ευρίσκεται έξω από το κύκλωμα του αέρα θέρμανσης 7

6.3. υπάρχει διπλή προστασία έναντι διαρροών μεταξύ της κυλινδροκεφαλής και του κυλίνδρου, τυχόν δε διαρροές από τον πρώτο σύνδεσμο οδηγούνται έξω από το κύκλωμα του αέρα θέρμανσης

ή

η προστασία έναντι διαρροών μεταξύ της κυλινδροκεφαλής και του κυλίνδρου διατηρείται ακόμη και όταν τα περικόχλια της κυλινδροκεφαλής έχουν σφιχθεί σε ψυχρό κινητήρα στο ένα τρίτο της ονομαστικής ροπής στρέψης που προδιαγράφει ο κατασκευαστής

ή

η περιοχή σύνδεσης της κυλινδροκεφαλής με τον κύλινδρο ευρίσκεται εκτός του κυκλώματος του αέρα θέρμανσης.

ΠΑΡΑΡΤΗΜΑ IV

ΔΙΑΔΙΚΑΣΙΑ ΔΟΚΙΜΗΣ ΓΙΑ ΤΗΝ ΠΟΙΟΤΗΤΑ ΤΟΥ ΑΕΡΑ

1.0. Στην περίπτωση ολοκληρωμένων οχημάτων διενεργείται η ακόλουθη δοκιμή:

1.1. Λειτουργεί η θερμάστρα επί μία ώρα στη μέγιστη ισχύ εξόδου υπό συνθήκες ακινησίας αέρα (ταχύτητα ρευμάτων αέρα ≤ 2 m/s), με όλα τα παράθυρα κλειστά και, στην περίπτωση θερμάστρας, σβησμένο τον κινητήρα πρόωσης. Εάν πάντως, στη μέγιστη ισχύ εξόδου, η θερμάστρα σβήνει αυτόματα σε λιγότερο από μία ώρα, οι μετρήσεις μπορούν να πραγματοποιηθούν ενωρίτερα.

1.2. Μετρείται η αναλογία CO στον αέρα περιβάλλοντος, λαμβάνοντας δείγματα από:

α) σημείο έξω από το όχημα όσο το δυνατόν πιο κοντά στο στόμιο εισόδου αέρα της θερμάστρας και

β) σημείο μέσα στο όχημα σε απόσταση μικρότερη από 1 m από την έξοδο του αέρα που έχει υποστεί θέρμανση.

1.3. Λαμβάνονται ενδείξεις μετρήσεων για αντιπροσωπευτικό χρόνο 10 πρώτων λεπτών της ώρας.

1.4. Η ένδειξη για το CO από το σημείο β) να είναι κάτω των 20 ppm μεγαλύτερη από την αντίστοιχη της θέσεως α).

2.0. Στην περίπτωση θερμαστρών ως κατασκευαστικών στοιχείων διενεργείται η ακόλουθη δοκιμή:2.1. το πρωτεύον κύκλωμα του εναλλάκτη θερμότητας υποβάλλεται σε δοκιμή διαρροής για να διασφαλίζεται ότι ο αέρας που έχει υποστεί ρύπανση δεν μπορεί να εισέλθει στον αέρα που έχει θερμανθεί και ο οποίος προορίζεται για το διαμέρισμα επιβατών 7

2.2. η ανωτέρω απαίτηση θεωρείται ότι καλύπτεται εάν σε μανομετρική πίεση Δ 500 hpa η διαρροή από τον εναλλάκτη θερμότητας είναι ≤ 30 dm³/h.

ΠΑΡΑΡΤΗΜΑ V

ΔΙΑΔΙΚΑΣΙΑ ΔΟΚΙΜΗΣ ΓΙΑ ΤΗ ΘΕΡΜΟΚΡΑΣΙΑ

1. Λειτουργεί η θερμάστρα επί μία ώρα στη μέγιστη ισχύ εξόδου υπό συνθήκες ακινησίας αέρα (ταχύτητα ρευμάτων αέρα ≤ 2 m/s με όλα τα παράθυρα κλειστά. Εάν πάντως, στη μέγιστη ισχύ εξόδου, η θερμάστρα σβήνει αυτόματα σε λιγότερο από μία ώρα, οι μετρήσεις μπορούν να πραγματοποιηθούν ενωρίτερα. Εφόσον ο θερμός αέρας αντλείται από το εξωτερικό του οχήματος, η δοκιμή πραγματοποιείται σε θερμοκρασία περιβάλλοντος όχι κατώτερη των 15 °C.

2. Η επιφανειακή θερμοκρασία οποιουδήποτε τμήματος του συστήματος θέρμανσης που επιδέχεται να έρθει σε επαφή με τον οδηγό του οχήματος, στη διάρκεια συνήθους οδικής χρήσης του, μετρείται με θερμόμετρο επαφής. Η θερμοκρασία του ανωτέρω τμήματος ή των ανωτέρω τμημάτων δεν πρέπει να υπερβαίνει τους 80 °C.

2.1. Στην περίπτωση μέρους ή μερών του συστήματος θέρμανσης πίσω από το κάθισμα του οδηγού, καθώς και στην περιπτωση υπερθέρμανσης, η θερμοκρασία δεν πρέπει να υπερβαίνει τους 110 °C.

3.1. Στα οχήματα των κατηγοριών Μ1 και Ν, κανένα μέρος του συστήματος, ικανό να έρθει σε επαφή με καθήμενους επιβάτες κατά τη διάρκεια της κανονικής οδικής χρήσης του οχήματος, εκτός από την εσχάρα του στομίου προσαγωγής, δεν πρέπει να σημειώνει θερμοκρασία άνω των 110 °C.

3.2. Στα οχήματα των κατηγοριών Μ2 και Μ3, κάνενα μέρος του συστήματος, ικανό να έρθει σε επαφή με καθήμενους επιβάτες κατά τη διάρκεια της κανονικής οδικής χρήσης του οχήματος, δεν πρέπει να σημειώνει θερμοκρασία άνω των 80 °C.

4. Η θερμοκρασία του θερμού αέρα που εισέρχεται στο διαμέρισμα επιβατών να μην υπερβαίνει τους 50 °C, η δε μέτρηση της θερμοκρασίας του θερμού αέρα διενεργείται στο κέντρο του στομίου εισόδου το αέρα.

ΠΑΡΑΡΤΗΜΑ VI

ΔΙΑΔΙΚΑΣΙΑ ΔΟΚΙΜΗΣ ΓΙΑ ΤΙΣ ΕΚΠΟΜΠΕΣ ΚΑΥΣΑΕΡΙΩΝ

1. Λειτουργεί η θερμάστρα επί μία ώρα στην μέγιστη ικανότητά της υπό συνθήκες ακινησίας αέρα (ταχύτητα ρευμάτων αέρα ≤ 2 m/s) και θερμοκρασία περιβάλλοντος 20 ± 10 °C. Εάν πάντως, στη μέγιστη ισχύ εξόδου, η θερμάστρα σβήνει αυτόματα σε λιγότερο από μία ώρα, οι μετρήσεις μπορούν να πραγματοποιηθούν ενωρίτερα.

2. Οι ξηρές και αδιάλυτες εκπομπές καυσαερίων, μετρούμενες με τη χρήση κατάλληλου μετρητή, δεν πρέπει να υπερβαίνουν τις εμφαινόμενες στον κατωτέρω πίνακα τιμές.

>ΘΕΣΗ ΠΗΝΑΚΑ>

3. Η δοκιμή επαναλαμβάνεται υπό συνθήκες ισοδύναμες με όχημα κινούμενο με ταχύτητα 100km/h. Υπό τις συνθήκες αυτές η τιμή για το CO δεν πρέπει να υπερβαίνει το 0,2 % κατ' όγκο. Εάν η δοκιμή πραγματοποιηθεί σε θερμάστρα ως κατασκευαστικό στοιχείο, τότε δεν χρειάζεται να επαναληφθεί για τον τύπο οχήματος στον οποίο τοποθετείται η θερμάστρα.

ΠΑΡΑΡΤΗΜΑ VII

ΑΠΑΙΤΗΣΕΙΣ ΓΙΑ ΤΙΣ ΘΕΡΜΑΣΤΡΕΣ ΚΑΙ ΤΗΝ ΤΟΠΟΘΕΤΗΣΗ ΤΟΥΣ ΣΤΟ ΟΧΗΜΑ

1. ΓΕΝΙΚΕΣ ΑΠΑΙΤΗΣΕΙΣ

1.1. Κάθε θερμάστρα συνοδεύεται από οδηγίες λειτουργίας και συντήρησης και, οι θερμάστρες που προορίζονται για την αγορά ανταλλακτικών, συνοδεύονται επίσης από οδηγίες για την τοποθέτησή τους.

1.2. Τοποθετείται εξοπλισμός ασφαλείας (είτε ως μέρος της θερμάστρας είτε ως μέρος του οχήματος) για να ελέγχεται η θερμάστρα σε περίπτωση έκτακτης ανάγκης. Ο εξοπλισμός είναι σχεδιασμένος κατά τρόπο ώστε, εάν δεν παράγεται φλόγα κατά την ανάφλεξη ή εάν η φλόγα σβήσει κατά τη διάρκεια της λειτουργίας, οι χρόνοι ανάφλεξης και σβέσεως για την παροχή καυσίμου δεν πρέπει να υπερβαίνουν τα 4 λεπτά της ώρας για τις θερμάστρες που λειτουργούν με υγρό καύσιμο ή το 1 λεπτό της ώρας για τις θερμάστρες που λειτουργούν με αέριο καύσιμο.

1.3. Ο θάλαμος καύσης και ο εναλλάκτης θερμότητας πρέπει να αντέχουν σε πίεση διπλάσια της φυσιολογικής πίεσης λειτουργίας ή σε 2 bar (μανομετρική πίεση), όποια από τις δύο είναι μεγαλύτερη. Η πίεση δοκιμής σημειώνεται στο πληροφοριακό έγγραφο.

1.4. Η θερμάστρα φέρει ετικέτα του κατασκευαστή στην οποία να αναφέρεται το όνομά του, ο αριθμός μοντέλου και ο τύπος, καθώς και η ονομαστική ισχύς σε kilowatts. Δηλώνεται επίσης, εφόσον χρειάζεται, η τάση λειτουργίας και η πίεση λειτουργίας του αερίου.

2. ΑΠΑΙΤΗΣΕΙΣ ΤΟΠΟΘΕΤΗΣΗΣ ΣΤΟ ΟΧΗΜΑ

2.1. Πεδίο εφαρμογής

2.1.1. Υπό την επιφύλαξη των σημείων 2.1.2 και 2.1.3, οι θερμάστρες τοποθετούνται σύμφωνα με τις απαιτήσεις του παρόντος παραρτήματος.

2.1.2. Τα οχήματα που είναι εφοδιασμένα με θερμάστρες αερίου καυσίμου τοποθετημένες σύμφωνα με το ευρωπαϊκό πρότυπο EN 1949 (ημερομηνία) θεωρείται ότι καλύπτουν τις απαιτήσεις του παρόντος παραρτήματος.

2.1.3. Τα οχήματα της κατηγορίας Ο που είναι εφοδιασμένα με θερμάστρες υγρού καυσίμου, τοποθετημένες σύμφωνα με τα ευρωπαϊκά πρότυπα EN 722-1 (ημερομηνία) θεωρείται ότι καλύπτουν τις απαιτήσεις του παρόντος παραρτήματος.

2.2. Θέση τοποθέτησης της θερμάστρας

2.2.1. Τα τμήματα του αμαξώματος και τυχόν άλλα κατασκευαστικά στοιχεία ευρισκόμενα πλησίον της θερμάστρας πρέπει να προστατεύονται από την υπέρμετρη θερμότητα και την πιθανότητα να ρυπανθούν με καύσιμο ή έλαιο.

2.2.2. Θερμάστρα δεν πρέπει να παρουσιάζει κίνδυνο φωτιάς, ακόμη και σε περίπτωση υπερθέρμανσης. Η απαίτηση αυτή θεωρείται ότι πληρούται εφόσον κατά την τοποθέτηση εξασφαλίζεται ορθή απόσταση σε όλα τα μέρη και κατάλληλος αερισμός, με τη χρήση πυράντοχων υλικών ή με τη χρήση θερμικών ασπίδων.

2.2.3. Στην περίπτωση οχημάτων των κατηγοριών Μ2 και Μ3, η θερμάστρα δεν πρέπει να ευρίσκεται στο διαμέρισμα επιβατών. Μπορεί όμως να χρησιμοποιείται εγκατάσταση σε επαρκώς σφραγισμένο κουβούκλιο που πληρεί επίσης τις απαιτήσεις του σημείου 2.2.2.

2.2.4. Η ετικέτα που αναφέρεται στο σημείο 1.4, ή αντίγραφό του, πρέπει να είναι έτσι τοποθετημένη ώστε να είναι ευανάγνωστη όταν η θερμάστρα έχει τοποθετηθεί στο όχημα.

2.2.5. Κατά την τοποθέτηση της θερμάστρας θα πρέπει να λαμβάνεται κάθε λογική προφύλαξη ώστε να ελαχιστοποιείται ο κίνδυνος τραυματισμού των επιβατών ή άλλων ξένων ατόμων ή ζημίας σε υλικά αγαθά.

2.3. Παροχή καυσίμου

2.3.1. Το φίλτρο καυσίμου πρέπει να βρίσκεται εκτός του διαμερίσματος επιβατών και να είναι εφοδιασμένο με κάλυμμα ώστε να μη χύνεται έξω το καύσιμο.

2.3.2. Οι θερμάστρες που λειτουργούν με υγρό καύσιμο, στις οποίες υπάρχει παροχή χωριστή από εκείνη του οχήματος, πρέπει να φέρουν ευκρινή ένδειξη του τύπου του καυσίμου και του σημείου πλήρωσης.

2.3.3. Μία προειδοποιητική πινακίδα για την ανάγκη διακοπής λειτουργίας της θερμάστρας πριν από την τροφοδοσία με καύσιμο θα πρέπει να είναι κατά το δυνατόν τοποθετημένη στο σημείο πλήρωσης ή να δίνονται κατάλληλες οδηγίες στο εγχειρίδιο χρήσεως που προμηθεύει ο κατασκευαστής.

2.4. Σύστημα εξάτμισης

2.4.1. Το στόμιο εξόδου καυσαερίων πρέπει να ευρίσκεται σε θέση που να αποκλείεται η είσοδος εκπομπών στο όχημα μέσω του συστήματος αερισμού, των στομίων προσαγωγής θερμού αέρα ή των ανοιγόμενων υαλοπινάκων.

2.5. Στόμιο εισόδου αέρα καύσης

2.5.1. Ο αέρας για τον θάλαμο καύσης της θερμάστρας απαγορέυεται να λαμβάνεται από το διαμέρισμα επιβατών του οχήματος.

2.5.2. Το στόμιο εισόδου του αέρα πρέπει να ευρίσκεται σε τέτοια θέση ή να προστατεύεται ώστε να καθίσταται απίθανη η έμφραξή του από σκουπίδια ή αποσκευές.

2.6. Στόμιο εισόδου αέρα θέρμανσης

2.6.1. Ο αέρας θέρμανσης μπορεί να είναι νωπός ή ανακυκλοφορών αέρας λαμβανόμενος από καθαρό χώρο που είναι απίθανο να έχει υποστεί ρύπανση από καυσαέρια εκπεμπόμενα είτε από τον κινητήρα πρόωσης, τη θερμάστρα ή οποιαδήποτε άλλη πηγή ενέργειας του οχήματος.

2.6.2. Ο αεραγωγός λήψεως πρέπει να είναι προστατευμένος με πλέγμα ή άλλο κατάλληλο μέσο.

2.7. Στόμιο εξόδου αέρα θέρμανσης

2.7.1. Τυχόν αεραγωγοί χρησιμοποιούμενοι για τη διοχέτευση του θερμού αέρα στους διαφόρους χώρους του οχήματος πρέπει να είναι έτσι τοποθετημένοι ή προστατευμένοι ώστε να μην προκαλούνται τραυματισμοί ή ζημίες σε περίπτωση επαφής με αυτούς.

2.7.2. Τα στόμια εξόδου του αέρα πρέπει να είναι έτσι τοποθετημένα ή προστατευμένα ώστε να είναι απίθανο να φραχθούν από σκουπίδια ή αποσκευές.»